WeChat

WeChat (, ) je multifunkčná aplikácia vyvíjaná čínskou spoločnosťou Tencent, známa v Číne pod názvom Weixin. WeChat je sociálne médium a sociálna sieť s množstvom funkcií, ako instant messaging, hlasové správy, videohovory, zdieľanie fotiek, objednanie taxislužby, donášky jedla z reštaurácií, rezervácie hotela, mobilné platby WeChat Pay a mnoho ďalších. WeChat má viac ako jednu miliardu aktívnych užívateľov a je najväčšou sociálnou sieťou v Číne vedľa svojho predchodcu Tencent QQ, ktorého tiež vyvinula firma  Tencent. WeChat je k dispozícii na niekoľkých platformách vrátane systémov Android, Windows 10, iOS a macOS a v rôznych jazykoch vrátane angličtiny.

 História 
Projekt WeChat sa začal vyvíjať v októbri 2010. Originálnu verziu vytvoril Allen Zhang spoločne so svojim tímom. V roku 2011 sa WeChat dostal na trh pod menom Weixin. Tento názov mu dal vtedajší generálny riaditeľ Tencentu Ma Chua-tcheng. Neskôr sa Weixin kvôli globálnemu trhu premenoval na WeChat.

V auguste 2011 WeChat pridal populárnu funkciu videoklipov, čo pomohlo k rýchlemu rastu, a v marci roku 2012 prekročil viac ako 100 miliónov registrovaných užívateľov. Krátko potom WeChat pridal lokalizáciu pre thajčinu, vietnamčinu, indonézčinu a portugalčinu.

Na začiatku roku 2013 bol WeChat prvýkrát obvinený z cenzúry, keď mazal užívateľov, ktorí používali nevhodné politické frázy.

 Funkcie 
WeChat poskytuje množstvo funkcií ako sú instant messaging, hlasové správy, videohovory, zdieľanie fotiek, taxislužbu, mobilné platby a pod.

 WeChat Pay 
náhľad|Platobný systém WeChat Pay
WeChat Pay (čínsky 微信支付) je systém pre mobilné platby, ktorý je integrovaný do WeChatu. Je to jeden z najväčších e-commerce platobných systémov na svetovom trhu vedľa systému Alipay spoločnosti Alibaba Group. S WeChatom sa dá platiť takmer po celej Číne, pre užívateľom so zriadeným čínskym bankovým účtom, alebo zahraničnou kreditnou kartou. WeChat Pay má denne takmer miliardu aktívnych používateľov.

 Posielanie správ 
Rovnako ako aj na iných sociálnych platformách sa aj na WeChate dá dopisovať s inými užívateľmi, pridávať si ich do priateľov alebo sa pozerať na ich profily. Aplikácia umožňuje používanie QR kódov na vyhľadávanie profilov, užívateľ jednoducho naskenuje QR kód človeka, ktorého chce nájsť, a následne ho pomocou neho vyhľadá.

WeChat u väčšiny Číňanov prevláda ako hlavný komunikačný prostriedok a používa ho aj značná časť čínskych spoločností pre internú komunikáciu.

 Hry 
WeChat ponúka tiež online hry zadarmo, ktoré sa môžu hrať buď samostatne, alebo s inými užívateľmi. Tencent má herný kreditový systém pre hráčov ich hier. Môže odmeniť hráča pridaním sociálneho kreditu za dobré správanie, herné úspechy a nahlasovanie podvodníkov. Na druhú stranu môže kredity aj odoberať za veľmi zlé správanie a hlavne podvádzanie.

 Geolokácia 
WeChat má niekoľko funkcií, ktoré umožňujú vyhľadať ľudí podľa ich aktuálnej lokácie. Zaujímavá je funkcia „Shake“, ktorá spočíva v tom, že vyhľadá náhodných ľudí v blízkosti (vyvoláva sa potrasením telefónu, preto názov „shake“).

 Emotikony 
Okrem klasických emotikonov má WeChat aj mnoho tých, ktoré sú zadarmo. Užívatelia môžu tiež pridať svoje vlastné.

 Referencie 

 Zdroj 

Kategória:Sociálne siete
Kategória:Instant messaging klienty